CELEX: 31989D0086
Language: el
Date: 1989-01-11 00:00:00
Title: 89/86/ΕΟΚ: Απόφαση της Επιτροπής της 11ης Ιανουαρίου 1989 για τη βελτίωση της αποτελεσματικότητας των γεωργικών διαρθρώσεων στην Ιταλία (Campania) σύμφωνα με τον κανονισμό αριθ. 797/85 του Συμβουλίου

Avis juridique important

|

31989D0086

89/86/ΕΟΚ: Απόφαση της Επιτροπής της 11ης Ιανουαρίου 1989 για τη βελτίωση της αποτελεσματικότητας των γεωργικών διαρθρώσεων στην Ιταλία (Campania) σύμφωνα με τον κανονισμό αριθ. 797/85 του Συμβουλίου  

Επίσημη Εφημερίδα αριθ. L 032 της 03/02/1989 σ. 0032 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Ιανουαρίου 1989  για τη βελτίωση της αποτελεσματικότητας των γεωργικών διαρθρώσεων στην Ιταλία (Campania) σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (89/86/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,  Εκτιμώντας:  ότι η ιταλική κυβέρνηση ανακοίνωσε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, την «Deliberazione» αριθ. 109/2 της 29ης Ιουλίου 1988 της περιοχής Campania όσον αφορά την εφαρμογή του κανονισμού (ΕΟΚ) αριθ. 797/85·  ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85 η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας στην κοινή δράση που αναφέρεται στο άρθρο 1 του εν λόγω κανονισμού·  ότι οι ενισχύσεις στις επενδύσεις που χορηγούνται στους κατόχους γεωργικών εκμεταλλεύσεων που δεν υποβάλλουν ένα σχέδιο υλικής βελτιώσεως υπόκεινται στους περιορισμούς που προβλέπονται από το άρθρο 8 παράγραφοι 2 έως 4 του κανονισμού (ΕΟΚ) αριθ. 797/85·  ότι οι περιφερειακές ενισχύσεις πρέπει να αναθεωρούνται προκειμένου να τηρηθούν οι περιορισμοί που καθορίζονται στο άρθρο 4 και στο άρθρο 8 παράγραφος 2 του κανονισμού (ΕΟΚ) αριθ. 797/85· ότι, συνεπώς, η περιοχή θα ανακοινώσει κατάλογο των κειμένων που υπάγονται στην περιφερειακή νομοθεσία καθώς και συνδετικό πίνακα που θα ομαδοποιεί τα ποσά των ενισχύσεων στις επενδύσεις, σε περίπτωση υπάρξεως ή ελλείψεως ενός σχεδίου υλικής βελτιώσεως·  ότι, με την επιφύλαξη των προαναφερθεισών παρατηρήσεων, τα μέτρα που προβλέπονται από τις διατάξεις που ανακοινώθηκαν ανταποκρίνονται στους όρους και στους στόχους του κανονισμού (ΕΟΚ) αριθ. 797/85·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που περιλαμβάνονται στην «Deliberazione» αριθ. 109/2 της 29ης Ιουλίου 1988 της περιοχής Campania που ανακοινώθηκαν από την ιταλική κυβέρνηση σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 και που πληρούν τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού είναι οι εξής:  α) η Ιταλία θα μεριμνήσει ώστε οι ενισχύσεις που χορηγούνται στις επενδύσεις στους κατόχους γεωργικών εκμεταλλεύσεων που δεν υποβάλλουν σχέδιο ποιοτικής βελτιώσεως να ανταποκρίνονται στους περιορισμούς που προβλέπονται στο άρθρο 8 παράγραφοι 2 έως 4 του κανονισμού (ΕΟΚ) αριθ. 797/85·  β) η Ιταλία θα ανακοινώσει στην Επιτροπή κατάλογο των ενισχύσεων στις επενδύσεις που υπάγονται στην ισχύουσα νομοθεσία στην περιοχή της Campania.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 11 Ιανουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 108 της 29. 4. 1988, σ. 1.